Zmluva
o poskytnutí finančnej dotácie z rozpočtu obce Nižný Klátov 
v roku 2013
Číslo zmluvy o poskytnutí dotácie : 25/2013

Oblasť : obnova duchovných a kultúrnych hodnôt

OBEC NIŽNÝ KLÁTOV
Adresa: Hlavná 1/1, 044 12 Nižný Klátov
zastúpená starostkou Ing. PhDr. Marcelou Jokeľovou
bankové spojenie: 4721542/0200
IČO: 00324507
DIČ: 2021244896
ako poskytovateľ dotácie (ďalej iba „obec“)
a
Príjemca:
Názov: Rímsko-katolícka cirkev, farnosť Vyšný Klátov, filiálka Nižný Klátov
Právna forma: nezisková organizácia
adresa sídla: Vyšný Klátov 30, 044 12  Nižný Klátov
zastúpená: Mgr. Eugenom Jurkovičom
IČO: 35524758 
DIČ:2022161757
Kód SK NACE: 94.91.0
bankové spojenie: Poštová banka, číslo účtu: 0020283845/6500
ako príjemca dotácie (ďalej iba „príjemca“)

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ustanovenia § 7 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č. 3/2008, ktorým sa určuje metodika poskytovania dotácií z rozpočtu obce Nižný Klátov túto 

Zmluvu o poskytnutí dotácie z rozpočtu obce v roku 2013

I.
Predmet zmluvy

1.	Obec v zmysle Uznesenia OZ č. 49/2013.zo dňa 20.9.2013 poskytuje príjemcovi finančnú dotáciu vo výške 1.500 eur, slovom jedentisícpäťsto EUR.
2.	Dotácia bude použitá na náklady spojené s realizáciou projektu: „Maľovanie strechy a výmena odtokových rúr na kostole sv. Michala, archanjela v Nižnom Klátove“.
3.	Príjemca vyhlasuje, že finančnú dotáciu uvedenú v ods. 1 tohto článku prijíma.

II.
Spôsob platby

1.	Finančná dotácia bude poskytnutá bezhotovostným prevodom z účtu obce  na účet príjemcu na základe tejto zmluvy jednorázovo. 

III.
Iné dohodnuté podmienky

1.	Príjemca sa zaväzuje použiť poskytnutú finančnú dotáciu na účely uvedené v tejto zmluve.
2.	Príjemca sa zaväzuje, že na všetkých propagačných materiáloch a pri propagácii aktivít súvisiacich s realizáciou projektu, na ktorý bola dotácia poskytnutá, uvedie, že projekt bol realizovaný s finančným príspevkom obce.
3.	Obec si vyhradzuje právo kontroly použitia pridelených finančných prostriedkov.
4.	Príjemca je povinný finančnú dotáciu vyčerpať do 31.12.2013.
5.	Príjemca je povinný bezodkladne predložiť doklady o účelovom čerpaní poskytnutej dotácie najneskôr však do 30 kalendárnych dní od ukončenia projektu.
6.	Príjemca je povinný spolu so zúčtovaním poskytnutej dotácie podľa odseku 5 tohto článku predložiť stručné zhodnotenie účelu jeho použitia.
7.	Príjemca, ktorý nepredloží zúčtovanie finančnej dotácie alebo ju použije na iný účel, ako je v tejto zmluve stanovené, je povinný finančnú dotáciu vrátiť na účet obce, najneskôr do 15.01.2014.

IV.
Záverečné ustanovenia

1.	Príjemca je povinný pri obstarávaní tovarov, služieb a verejných prác postupovať podľa platného zákona o verejnom obstarávaní, ak mu takúto povinnosť zákon ukladá.
2.	Obidve zmluvné strany vyhlasujú, že sa zhodli na celom obsahu zmluvy, čo potvrdzujú svojím podpisom.
3.	Táto zmluva nadobúda platnosť dňom podpisu oboch zmluvných strán a účinnosť v zmysle § 47a ods. 1 zákona číslo 546/2010 Z. z. ktorým sa dopĺňa zákon č. 40/1964 Zb. Občiansky zákonník  v z. n. p, t.j. dňom nasledujúcom po dni jej zverejnenia  na webovom sídle povinnej osoby,  ktorá zmluvu uzatvára  (v súlade s  § 5a ods. 5 zákona č. 211/2000 Z. z. o slobodnom prístupe k informáciám  v z. n.)
4.	Táto zmluva je vyhotovená v 2 exemplároch, z ktorých obec obdrží 1 rovnopis a príjemca obdrží 1 rovnopis.

Zverejnená: 24.09.2013

V Nižnom Klátove dňa 23.9.2013

Za obec                                               		              Za príjemcu

.............................................................                                    ......................................................